# name
Pus qu’estorts suy del lach de la mar fonda i la memòria literària d’Andreu Febrer

# metadata.dc.description.abstract[].value
El «Sirventesch fet per Andreu Febrer per lo passatge de Barbaria», Dolorós critz
ab votz brava, terribla (RAO 59,7), és una cançó de croada escrita per encoratjar
l’expedició catalana de 1398 al nord d’Àfrica, i la poesia Pus qu’estorts suy del
lach de la mar fonda (RAO 57,14) és un cant d’agraïment a la Verge pel retorn
dels «sants crosats», sorpresos per una terrible tempesta davant la costa de Mallorca.
Totes dues peces estan copiades seguides al cançoner Vega-Aguiló (BC,
ms. 7, ff. 67r-68v [a partir d’ara, VeAg]), l’únic manuscrit que les transmet, i van
ser editades fa més de mig segle per Martí de Riquer (1951: VIII, IX).1 Pus qu’estorts
suy, interrompuda després de la cinquena cobla, descriu amb gran eficàcia
narrativa els efectes del temporal sobre la nau i els seus tripulants, amb un llenguatge
que demostra un bon coneixement del lèxic mariner i que, sense sortir
del marc discursiu de la poesia d’arrel trobadoresca, s’allunya de l’abstracció
formal i conceptual de la lírica amorosa per adoptar un to directe i explícit, afí
al del sirventès.
A continuació repassaré alguns passos del poema d’agraïment a la Verge i
tractaré de mostrar que en aquesta parella de cançons, lligades per reclams
textuals explícits, Febrer sembla tenir present el record de la dansa al·legòrica
adreçada a la Verge per Jaume II de Sicília: Mayre de Déu e fylha...

# metadata.dc.publisher[].value
Edicions de la Universitat de Barcelona - Editorial Barcino

# metadata.dc.relation.ispartof[].value
Capítol del llibre: Qui fruit ne sap collir». Homenatge a Lola Badia, ed. Anna Alberni, Lluís Cifuentes, Joan Santanach i Albert Soler, Universitat de Barcelona – Editorial Barcino, 2021, tom 1, pp. 11-34. ISBN 978-84-9168-648-4 (Edicions UB), 978-84-7226-867-8 (Barcino).

# metadata.dc.rights[].value
(c) Edicions de la Universitat de Barcelona - Editorial Barcino, 2021

# metadata.dc.source[].value
Llibres / Capítols de llibre (Filologia Catalana i Lingüística General)

# metadata.dc.title[].value
Pus qu’estorts suy del lach de la mar fonda i la memòria literària d’Andreu Febrer